
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo delegacije Republike Slovenije na
· 17. zasedanju Konference pogodbenic Konvencije Združenih narodov o biološki raznovrstnosti (CBD COP17), ki bo od 19. do 30. oktobra 2026 v Erevanu, Armenija; 
· 12. zasedanju Konference pogodbenic, ki služi kot zasedanje pogodbenic Kartagenskega protokola o biološki varnosti (KP COP MOP 12), ki bo od 19. do 30. oktobra 2026 v Erevanu, Armenija;
· 6. zasedanju Konference pogodbenic, ki služi kot zasedanje pogodbenic Nagojskega protokola o dostopu do genskih virov ter pošteni in pravični delitvi koristi, ki izhajajo iz njihove uporabe (NP COP MOP 6),  ki bo od 19. do 30. oktobra 2026 v Erevanu, Armenija.
 – predlog za obravnavo


	1. Predlog sklepov vlade:

	[bookmark: _Hlk128054810]Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … pod točko … sprejela naslednji 

                                                 SKLEP:


Vlada Republike Slovenije je sprejela Izhodišča za udeležbo delegacije Republike Slovenije na 17. zasedanju Konference pogodbenic Konvencije Združenih narodov o biološki raznovrstnosti (CBD COP17), 12. zasedanju Konference pogodbenic, ki služi kot zasedanje pogodbenic Kartagenskega protokola o biološki varnosti (KP COP MOP 12) in 6. zasedanju Konference pogodbenic, ki služi kot zasedanje pogodbenic Nagojskega protokola o dostopu do genskih virov ter pošteni in pravični delitvi koristi, ki izhajajo iz njihove uporabe (NP COP MOP 6),  ki bodo od 19. do 30. oktobra 2026 v Erevanu, Armenija. 
2.  Vlada Republike Slovenije je imenovala delegacijo Republike Slovenije v naslednji sestavi:
· dr. Martin Batič, Direktorat za okolje, naravo in podnebje, vodja Sektorja za okolje in biotehnologijo, Ministrstvo za okolje in prostor, vodja delegacije;
· dr. Katarina Groznik Zeiler, Direktorat za okolje, naravo in podnebje, Sektor za ohranjanje narave, Ministrstvo za okolje in prostor, namestnica vodje delegacije;
· mag. Inga Turk, Služba za EU in mednarodne zadeve, Ministrstvo za okolje in prostor, članica delegacije;  
· mag. Bogdan Batič, veleposlanik, Sektor za globalne izzive, Ministrstvo za zunanje in evropske zadeve, član delegacije.



                                                                                                        mag. Janja Garvas
                                                                                                 GENERALNA SEKRETARKA

SKLEP PREJMEJO:
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	· dr. Katarina Groznik Zeiler, Sektor za ohranjanje narave, Ministrstvo za okolje in prostor,
· mag. Inga Turk, Služba za EU in mednarodne zadeve, Ministrstvo za okolje in prostor.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	[bookmark: _Hlk118800246]
Konferenca pogodbenic Konvencije o biološki raznovrstnosti (CBD) in njenih Protokolov je glavni organ konvencije, ki zaseda vsako drugo leto. Tokratno zasedanje bo potekalo od 19.  do 30. oktobra v Erevanu, Armenija. Slovenija je konvencijo ratificirala leta 1996, Kartagenski protokol pa leta 2002. Nagojski protokol je Slovenija podpisala leta 2011, ni pa ga še ratificirala. 
Osrednja točka zasedanja CBD COP17 se nanaša na pregled stanja izvajanja Svetovnega okvira za biotsko raznovrstnost Kunming-Montreal (GBF), ki je bil sprejet na zasedanju COP 15, leta 2022 v Montrealu, Kanada. Poudarek bo predvsem na naslednjih vsebinah: pospešitev mobilizacije virov; večstranski mehanizem za zagotovitev poštene in pravične delitve koristi, ki izhajajo iz rabe genskih virov in informacij o digitalnem zaporedju iz genskih virih; izvajanje, pregled in spremljanje ciljev GBF; sinergije in povezave z drugimi večstranskimi okoljskimi sporazumi; priporočilih za presoje ocene tveganja in upravljanje s tveganjem pri čezmejnem gibanju živih spremenjenih organizmov.
Konference COP17 se bodo udeležile vladne delegacije držav pogodbenic CBD in pogodbenic Kartagenskega in Nagojskega protokola, predstavniki držav opazovalk, drugih medvladnih organizacij, civilne družbe, znanstveniki in drugi. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:

Stroški vključujejo stroške službene poti (namestitev, letalske karte, dnevnice) in ne presegajo 40.000€. 
Okvirni stroški so ocenjeni na  15.000 € in bodo plačani s postavke 231308 (Materialni stroški).


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
mag. Polona Rifelj
    MINISTRICA














Izhodišča za udeležbo delegacije Republike Slovenije na
· 17. zasedanju Konference pogodbenic Konvencije Združenih narodov o biološki raznovrstnosti (CBD COP17), ki bo od 19. do 30. oktobra 2026 v Erevanu, Armenija; 
· 12. zasedanju Konference pogodbenic, ki služi kot zasedanje pogodbenic Kartagenskega protokola o biološki varnosti (KP COP MOP 12), ki bo od 19. do 30. oktobra 2026 v Erevanu, Armenija;
· 6. zasedanju Konference pogodbenic, ki služi kot zasedanje pogodbenic Nagojskega protokola o dostopu do genskih virov ter pošteni in pravični delitvi koristi, ki izhajajo iz njihove uporabe (NP COP MOP 6),  ki bo od 19. do 30. oktobra 2026 v Erevanu, Armenija.


I. 17. zasedanje Konference pogodbenic Konvencije o biološki raznovrstnosti (CBD COP 17) 

Konferenca pogodbenic (COP) Konvencije o biološki raznovrstnosti (CBD), ki jo je Slovenija ratificirala leta 1996, je glavni organ konvencije z zasedanji vsako drugo leto. Zasedanje COP 17 bo trajalo dva tedna, od 19. do 30. oktobra 2026, s segmentom na visoki ravni, ki bo potekal od 27. in 28. oktobra 2026. Vzporedno bodo potekali številni povezani dogodki, vključno s forumi za glavne skupine deležnikov, stranskimi dogodki ter delavnicami in razstavnimi paviljoni. 
Formalna pogajanja bodo potekala v okviru plenarnih zasedanj in zasedanj delovnih skupin, pa tudi v okviru regionalnih povezav in operativnih manjših kontaktnih skupin. Plenarna zasedanja in zasedanja delovnih skupin so načrtovana v času uradnega delovnega programa Konference, kontaktne skupine pa se praviloma odvijajo v času odmorov in po zaključku uradnega dela.  Pred in po zaključku zasedanj plenarnega dela in obeh delovnih skupin  praviloma vsak dan vsaj dvakrat potekajo EU koordinacije. Usklajevanje skupnih stališč držav članic ter Evropske komisije za posamezne teme poteka tudi v manjših skupinah.
Otvoritev zasedanja bo v nedeljo 18. oktobra 2026 pod okriljem armenskega predsedstva. Predvidoma bo konferenco otvoril armenski minister za okolje. Po napovedi irskega predsedstva, bo prva EU koordinacija potekala v  nedeljo, 18. 10. 2026, v dopoldanskih urah.
Zasedanje se bo začelo z organizacijskimi zadevami, med drugim tudi z imenovanji in izbiro novih članov biroja Konference in predsednikov njenih pomožnih teles konvencije. Sledila bodo poročila z zasedanja pomožnih delovnih teles in drugih srečanj v času od  zasedanja COP16.
Osrednja točka dnevnega reda CBD COP17 bo pregled stanja izvajanja Svetovnega okvira za biotsko raznovrstnost Kunming-Montreal (GBF), ki je bil sprejet na zasedanju COP 15, leta 2022 v Montrealu, Kanada. V veliki meri bo globalni pregled (»global review«) slonel na nacionalnih poročilih držav pogodbenic, upoštevana bodo tudi priporočila pomožnih teles Konvencije, delovnih skupin ter drugi povezani strokovni in regionalni prispevki. Na zasedanju bo predvidoma sprejeta odločitev o skupnem napredku pri izvajanju GBF ter predvidoma tudi priporočila za opredelitev in odpravo ovir pri nadaljnjem izvajanju z namenom doseganja ciljev GBF. 
Globalni pregled bo tako predstavljal pomembno politično priložnost za oceno, ali je skupni napredek pogodbenic zadosten za doseganje ciljev in ciljnih vrednosti GBF, ter za opredelitev področij, na katerih so potrebni dodatni ukrepi oziroma okrepljeno mednarodno sodelovanje.
Mobilizacija virov in finančni mehanizem - vprašanje financiranja bo predvidoma ena od pomembnejših tem COP 17, saj je neposredno povezano z zmožnostjo držav, zlasti držav v razvoju, za izvajanje GBF. Pričakujejo se zahtevnejša pogajanja glede prispevkov razvitih držav, širjenja nabora donatorjev ter vloge GEF in Cali Sklada.
Cilj GBF je do leta 2030 zmanjšati oziroma odpraviti globalni finančni primanjkljaj za biotsko raznovrstnost ter izboljšati mobilizacijo finančnih sredstev iz vseh virov. Na zasedanju bo opravljen pregled izvajanja za dosego cilja, pričakuje se tudi sprejem odločitve o finančnem mehanizmu, ki bo zajemala tudi nadaljnje ukrepe za izvajanje strategije mobilizacije virov in izboljšanje finančnih tokov za doseganje ciljev in ciljnih vrednosti GBF.
Ostale glavne točke zasedanja se nanašajo na pravice, vlogo in vključevanje domorodnih ljudstev in lokalnih skupnosti, digitalne sekvenčne informacije o genskih virih ter ostale mehanizme podpore izvajanju Konvencije in GBF (zlasti krepitev zmogljivosti, tehnično in znanstveno sodelovanje, mehanizem izmenjave informacij ter komuniciranje, izobraževanje in ozaveščanje). 
Ostale točke dnevnega reda Konference se nanašajo na vključevanje biotske raznovrstnosti v druge politike in sektorje ter na povezave med biotsko raznovrstnostjo in podnebnimi spremembami, na trajnostno upravljanje prostoživečih živali, morsko in obalno biotsko raznovrstnost, na povezavo med biotsko raznovrstnostjo in kmetijstvom, invazivne tujerodne vrste ter na biotsko raznovrstnost in zdravje.
Poleg navedenih vsebinskih vprašanj bodo pogodbenice obravnavale tudi organizacijske in institucionalne zadeve, vključno s poročili regionalnih pripravljalnih srečanj, upravljanjem Konvencije in proračunom, prihodnjimi zasedanji ter pregledom učinkovitosti procesov v okviru Konvencije in njenih protokolov. Zasedanje se bo zaključilo s sprejetjem poročila in formalnim zaključkom COP 17.
V okviru COP17 bodo poleg formalnih pogajanj potekali tudi številni spremljajoči dogodki, forumi različnih skupin deležnikov ter delavnice in predstavite v spremljajočih paviljonih.
Armenija bo še pred začetkom zasedanja, 16. oktobra 2026 gostila vrh voditeljev (Leader's Summit), na katerem pričakuje udeležbo številnih predsednikov držav in Vlad držav pogodbenic konvencije. Udeležba predsednice RS ali predsednika Vlade RS na vrhu ni predvidena.

Visoki segment
V drugem tednu zasedanja, 27. in 28. 10. 2026 je predviden visoki segment na ministrski ravni, ki bo ponudil priložnost ministrom in drugim visokim predstavnikom (voditelji mednarodnih organizacij, organizacij civilne družbe in drugih organizacij) da izrazijo podporo ciljem svetovnega okvira biotske raznovrstnosti do leta 2030 ter zaveze za njihovo doseganje. Predvideno je tudi sodelovanje ministrov v sklepnih fazah pogajanj in s tem povezanih odločitev. Slovenska delegacija bo na zasedanju COP 17 podala nacionalno izjavo in izrazila podporo okrepljenemu izvajanju svetovnega dogovora o biotski raznovrstnosti.  

Stališče EU in držav članic za COP 17 
Sklepi Sveta EU o pripravah na zasedanje držav pogodbenic Konvencije o biološki raznovrstnosti (CBD COP 17) bodo sprejeti tik pred pričetkom CBD COP 17, predvidoma na zasedanju Sveta za okolje, 12. oktobra 2026. Ti Sklepi bodo predstavljali okvirno stališče EU in držav članic za nastop in pogajanja na konferenci. Poleg sklepov sveta irsko predsedstvo Svetu EU vodi tudi pripravo oblikovanja podrobnejših stališč do posameznih vsebin. 
EU v osnutku sklepov poudarja, da izguba biotske raznovrstnosti skupaj s podnebnimi spremembami, onesnaževanjem in degradacijo zemljišč predstavlja medsebojno povezane globalne krize, ki zahtevajo hitrejše, celovite in usklajene ukrepe. 
EU ugotavlja, da je bil glede izvajanja GBF dosežen določen napredek, vendar so za doseganje ciljev do leta 2030 potrebni dodatni ukrepi, večja politična ambicija in odpravljanje vrzeli pri izvajanju. Poseben poudarek je namenjen vključevanju biotske raznovrstnosti v vse politike in sektorje ter pristopu »celotne vlade in celotne družbe«. 
Pomemben element sklepov je mobilizacija finančnih virov za biotsko raznovrstnost. EU ponovno potrjuje zavezanost mobilizaciji sredstev iz vseh virov ter poudarja pomen vključevanja zasebnega sektorja. EU poudarja tudi potrebo po odpravi oziroma reformi spodbud, škodljivih za biotsko raznovrstnost. 
EU poudarja tudi ključno vlogo avtohtonih ljudstev in lokalnih skupnosti, žensk in mladih pri izvajanju GBF ter potrebo po njihovem polnem in učinkovitem sodelovanju pri odločanju. 
Na področju morske in obalne biotske raznovrstnosti EU podpira nadaljnje znanstveno delo v okviru CBD, zlasti glede ekološko ali biotsko pomembnih morskih območij (EBSAs), ter tesnejše sodelovanje med CBD in Sporazumom v okviru Konvencije Združenih narodov o pomorskem mednarodnem pravu glede ohranjanja in trajnostne rabe morske biotske raznovrstnosti na območjih zunaj nacionalne jurisdikcije (BBNJ). 
V zvezi s Kartagenskim protokolom EU poudarja krepitev nacionalnih sistemov biološke varnosti, znanstveno utemeljeno ocenjevanje in obvladovanje tveganj, krepitev zmogljivosti ter pomen izmenjave informacij. Pri novih biotehnologijah podpira razvoj ustreznih nacionalnih zakonodajnih in regulativnih okvirov ter nadaljnje priprave prostovoljnih smernic za ocenjevanje tveganj. 
V okviru Nagojskega protokola EU poudarja pravično in pošteno delitev koristi, ki izhajajo iz uporabe genskih virov, ter potrebo po poenostavitvi in racionalizaciji pravnih in administrativnih postopkov za dostop do genskih virov. 


Stališče Republike Slovenije za COP 17

Slovenija deli stališča EU in podpira popravljeni osnutek sklepov Sveta EU za skupna prizadevanja za ambiciozne, konkretne in izvedljive rezultate COP17, usmerjene v pospešitev izvajanja globalnega okvira za biotsko raznovrstnost GBF ter doseganje njegovih ciljev do leta 2030.

Slovenija se strinja, da je treba za okrepljeno izvajanje GBF pospešiti mobilizacijo finančnih virov, ki bodo namenjena ukrepom zmanjšanja izgub biotske raznovrstnosti po celem svetu, prav tako poudarja pomembnost oblikovanja večstranskega mehanizma za pošteno in pravično delitev koristi, ki izhajajo iz uporabe genskih virov in informacij o digitalnem zaporedju iz genskih virov.
Slovenija je v okviru 9. polnitve Svetovnega sklada za okolje (Global Environment Facility - GEF) prispevala 5 milijonov eurov. GEF je finančni sklad, ki financira projekte v državah v razvoju, tudi tiste, ki se nanašajo na izvajanje zavez CBD.
Glede mobilizacije finančnih sredstev za biotsko raznovrstnost, tudi iz zasebnega sektorja je Slovenija mnenja, da je usmeritev prava, vendar poudarja, da nove obveznosti ne smejo ustvariti nesorazmernih administrativnih in finančnih bremen za manjše države.
Slovenija poudarja, da je za boljšo pripravljenost na prihajajoče politike ter odločanje na področjih varstva narave, kmetijstva, gozdarstva, upravljanja z vodami in prostorskega načrtovanja nujna znanstvena podpora in podatki, zaradi česar podpira krepitev ter večjo vlogo Medvladne platforme za biotsko raznovrstnost in ekosistemske storitve (IPBES), ki povezuje znanost in politiko in omogoča hitrejši in celovitejši dostop do najnovejših znanstvenih ocen. 

Slovenija podpira tesnejše povezovanje politik na področju biotske raznovrstnosti, podnebnih sprememb, onesnaževanja okolja in degradacije zemljišč. Pri tem zagovarja celosten pristop, saj so pritiski na ekosisteme medsebojno povezani in jih ni mogoče učinkovito reševati ločeno.  Posebej pomembno je tudi okrepljeno varstvo morske in obalne biotske raznovrstnosti ter boljše povezovanje CBD z drugimi povezanimi mednarodnimi procesi, zlasti s Sporazumom BBNJ. 
Slovenija zagovarja večje sinergije med globalnimi, regionalnimi in nacionalnimi ukrepi, predvsem na področju čezmejnega upravljanja morij, varstva obalnih ekosistemov in celostnega upravljanja obalnih območij. Posebej pomemben je pristop »od izvira do morja« (Source to Sea Approach), ki povezuje upravljanje voda, kopenskih ekosistemov, obalnih območij in morja. 
Na zasedanju Konference pogodbenic COP 17 bo predvidoma sprejet tudi programski proračun za naslednji dve leti. Glede na trenutne predloge ostajajo finančne posledice za Slovenijo brez bistvenih sprememb oz. povišanja letne članarine. Slovenija je v letu 2026 za konvencijo plačala članarino v znesku 15.079,00 USD. Glede na navedeno lahko delegacija Republike Slovenije podpre predloge proračunov, ki ne bodo dodatno obremenjevali prispevka Slovenije, vključno s povečanjem za višino inflacije. 
Slovenija v mednarodnih okoljskih pogajanjih podpira močan in na pravilih temelječ multilateralizem, ter na znanstveni dognanjih in  človekovih pravicah utemeljen pristop vključno z uveljavljanjem pravice do zdravega, čistega in trajnostnega okolja.   


II. 12. zasedanje Konference pogodbenic, ki služi kot zasedanje pogodbenic Kartagenskega protokola o biološki varnosti (KP COP MOP 12)

Vzporedno s Konferenco pogodbenic Konvencije o biološki raznovrstnosti (CBD) poteka tudi zasedanje pogodbenic Kartagenskega protokola o biološki varnosti (KP), katerega je Slovenija ratificirala leta 2002 in je Protokol v okviru CBD s skupnimi srečanji vsako drugo leto. Slovenija je leta 2014 ratificirala tudi Dopolnilni protokol iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti, razprava bo potekala pod točko 17 dnevnega reda.
Slovenija si bo skupaj z ostalimi državami članicami EU prizadevala za prepoznavanje pomembne vloge KP za doseganje ciljev in nalog iz Kunming – Montreal Globalnega okvira za biotsko raznovrstnost (Kunming-Montreal Global Biodiversity Framework, K-M GBF). Slovenija poudarja, da je za doseganje tega potrebna implementacija in izvajanje KP v celoti, kakor tudi ratifikacija in izvajanje Dopolnilnega protokola iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti. Ključni dejavniki so zagotavljanje primerne ocene tveganja, krepitev zmogljivosti in kadrovskih kapacitet, tehnična podpora in deljenje informacij z uporabo Posredovalnice informacij o biološki varnosti (Biosafety Clearing House, BCH), ozaveščanje in informiranje javnosti z vključevanjem celotne in zainteresirane javnosti. V tej povezavi bo Slovenija tudi izpostavljala pomembnost razumevanja definicij terminov za doseganje skladnosti znotraj KP, sposobnost detekcije in identifikaciji živih spremenjenih organizmih vključno z izmenjavo informacij preko BCH ter pomenu znanstveno utemeljene ocene tveganja za okolje pri odločitvah o živih spremenjenih organizmov ob upoštevanju previdnostnega principa. Slovenija bo tudi prednostno podpirala nadaljevanje strukturiranega in s strani Pogodbenic vodenega procesa identifikacije in določanja prioritet specifičnih tematik za pripravo prostovoljnih smernic ocene tveganja na področju biološke varnosti v okviru KP.

Stališče Republike Slovenije za COP-MOP 12
Slovenija usklajuje stališča na ravni EU v delovnih skupinah Sveta in deli sprejeta stališča EU. Skupaj z ostalimi državami članicami EU si bo prizadevala za prepoznavanje pomembne vloge Kartagenskega protokola o biološki varnosti za doseganje ciljev in nalog monitoringa iz Kunming – Montreal Globalnega okvira za biotsko raznovrstnost (Kunming-Montreal Global Biodiversity Framework, K-M GBF), ki omogoča doseganje ključnih sprememb za zaustavitev upadanja biotske raznovrstnosti do leta 2030 in njeno obnovo. Slovenija bo prednostno podpirala tudi pomembnost razumevanja definicij terminov za doseganje skladnosti znotraj KP, sposobnost detekcije in identifikacije živih spremenjenih organizmov vključno z izmenjavo informacij preko BCH ter pomen znanstveno utemeljene ocene tveganja za okolje pri odločitvah o živih spremenjenih organizmih ob upoštevanju previdnostnega principa. Slovenija bo prednostno podpirala tudi nadaljevanje strukturiranega in s strani Pogodbenic vodenega procesa identifikacije in določanja prioritet specifičnih tematik priprave prostovoljnih smernic ocene tveganja na področju biološke varnosti v okviru KP. Slovenija bo v okviru pogajanj podpirala tiste rešitve proračuna za Kartagenski protokol, ki ne bodo dodatno obremenjevale prispevka Slovenije. V primeru, da se bodo vse ostale države pogodbenice strinjale z večjim povišanjem, Slovenija te odločitve ne bo ovirala.

III. [bookmark: _Hlk82687050]6. zasedanje Konference pogodbenic, ki služi kot zasedanje pogodbenic Nagojskega protokola o dostopu do genskih virov ter pošteni in pravični delitvi koristi, ki izhajajo iz njihove uporabe (NP COP MOP 6)
EU in države članice se bodo tudi na 6. zasedanju pogodbenic Nagojskega protokola zavzemale izboljšano izvajanje Nagojskega protokola, njegovo večjo uspešnost in učinkovitost, po potrebi tudi z razvojem standardiziranih in poenostavljenih ukrepov za dostop in delitev koristi, predvsem za spodbujanje raziskav. V ta namen je treba podpreti krepitev zmogljivosti in razvoj. EU in države članice bodo na zasedanju pozvale ostale pogodbenice, naj pri oblikovanju in izvajanju svoje zakonodaje ali regulativnih zahtev o dostopu in delitvi koristi ustrezno upoštevajo pomen genskih virov za prehrano in kmetijstvo ter njihovo posebno vlogo za prehransko varnost. Pri tem bo treba upoštevati tudi primere morebitnih izrednih razmer, ki ogrožajo ali škodujejo zdravju ljudi, živali ali rastlin, pri čemer naj upoštevajo tudi razvoj drugih ustreznih mednarodnih instrumentov in forumov. EU in države članice bodo tudi poudarile, da je treba posredovalnici informacij o dostopu in delitvi koristi dati na voljo vse informacije o ukrepih za dostop in delitev koristi ter vse druge ustrezne informacije, potrebne za učinkovito izvajanje Nagojskega protokola. EU poudarja pomen ozaveščanja in krepitve zmogljivosti med zainteresiranimi stranmi, vključno z avtohtonimi ljudstvi in lokalnimi skupnostmi, ženskami in mladimi, glede njihovih pravic in obveznosti v skladu z Nagojskim protokolom, in podpira sprejetje akcijskega načrta za krepitev zmogljivosti za izvajanje protokola.
Stališče Republike Slovenije za NP COP MOP 6
Slovenija Nagojski protokol izvaja skozi EU predpis, ki ureja obveznosti uporabnikov genskih virov, kakor tudi skozi nacionalni predpis, ki določa nacionalne pristojne organe in podrobneje ureja izvajanje Uredbe EU. Ker Slovenija ni pogodbenica tega protokola, bo delegacija Republike Slovenije, kolikor bo mogoče, sodelovala na usklajevalnih sestankih in smiselno prispevala k oblikovanju skupnih stališč EU ter prisostvovala zasedanju pogodbenic Nagojskega protokola kot opazovalka. V tem okviru, bo Slovenija prispevala tudi k oblikovanju skupnega stališča EU pri pomembnem vprašanju o digitalnih podatkih o zaporedjih iz genskih virov. Slovenija bo v pristojni delovni skupini EU podpirala pomen polnega izvajanja Nagojskega protokola za doseganje ciljev Svetovnega okvirja za biotsko raznovrstnost Kunming-Montreal, zlasti pri zagotavljanju pravične delitve koristi, ki izhajajo iz uporabe genskih virov, s ciljem ohranjanja biotske raznovrstnosti. V Sloveniji, področje dostopa do genskih virov kot ga opredeljuje Nagojski protokol, ni regulirano, saj gre za suvereno pravico vsake države in ni obvezni del izvajanja protokola. Slovenija v tem pogledu deluje na način, da omogoča dostop do lastnih genskih virov, zlasti za namene znanstvenih raziskav, zakonodaja EU pa zagotavlja, da se koristi, ki izhajajo iz njihove uporabe, delijo na pravičen način, v skladu z določbami Nagojskega Protokola. 

